4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

4.1.1 ธุรกิจนายหน้าซื้อขายหลักทรัพย์

บริษัทหลักทรัพย์ เคจีไอ (ประเทศไทย) จำกัด (มหาชน)
เป็นสมาชิกตลาดหลักทรัพย์แห่งประเทศไทย หมายเลข 13
ให้บริการด้านการเป็นตัวแทนนายหน้าซื้อขายหลักทรัพย์แก่นักลงทุนทั้งในประเทศและต่างประเทศ
และทั้งนักลงทุนบุคคลธรรมดาและสถาบัน

บริษัทมีมูลค่าการซื้อขายหลักทรัพย์รายวันเฉลี่ยเพิ่มขึ้นจาก 1,208.45 ล้านบาท ในปี 2551 เป็น
1,380.80 ล้านบาท ในปี 2552 และมีส่วนแบ่งการตลาดเพิ่มขึ้นจาก ร้อยละ 3.75 ในปี 2551
เป็น ร้อยละ 3.88 ในปี 2552

ในปี 2552 มูลค่าการซื้อขายของบริษัทแยกตามประเภทลูกค้า ประกอบด้วย ลูกค้าทั่วไป ร้อยละ
65.19 กองทุนรวม ร้อยละ 6.05 ลูกค้าต่างประเทศ ร้อยละ 3.36 และบัญชีเงินลงทุนของบริษัท
ร้อยละ 25.40

ทั้งนี้ มูลค่าการซื้อขายของบริษัทแยกตามประเภทบัญชี ประกอบด้วย
ลูกค้าบัญชีเงินสดที่ซื้อขายผ่านเจ้าหน้าที่การตลาด ร้อยละ 86.61
ลูกค้าบัญชีเงินสดที่ซื้อขายผ่านระบบอินเตอร์เน็ต ร้อยละ 5.14
และลูกค้าบัญชีเงินกู้ยืมเพื่อซื้อหลักทรัพย์ ร้อยละ 8.25 ตามลำดับ โดยในปี 2552
บริษัทไม่มีการพึ่งพิงลูกค้ารายใดในธุรกิจนายหน้าซื้อขายหลักทรัพย์เกินร้อยละ 30
ของรายได้รวมของบริษัท

บริษัทมีส่วนแบ่งตลาด มูลค่าการซื้อขายหลักทรัพย์แยกตามประเภทลูกค้า และแยกตามประเภทบัญชี
ในช่วง 3 ปีที่ผ่านมา ตามข้อมูลในตารางต่อไปนี้

+---------------------------+------+-----+-------+-----+------+-----+
| มูลค                       | 2552 | %   | 2551  | %   | 2550 | %   |
| ่าการซื้อขายหลักทรัพย์รายวันเฉลี่ย |      |     |       |     |      |     |
+---------------------------+------+-----+-------+-----+------+-----+
| ตลาดหลักทรัพย์ฯ (ล้านบาท)*    | 1    |     | 16,1  |     | 1    |     |
|                           | 7,77 |     | 18.31 |     | 7,43 |     |
| บริษัท (ล้านบาท)*            | 7.00 |     |       |     | 5.95 |     |
|                           |      |     | 1,2   |     |      |     |
| ส่วนแบ่งตลาดของบริษัท (%)     | 1,38 |     | 08.45 |     | 1,45 |     |
|                           | 0.80 |     |       |     | 8.82 |     |
| 1) ลูกค้า                   |      |     | 3.75% |     |      |     |
|                           | 3    |     |       |     | 4    |     |
| 2) บัญชีลงทุนของบริษัท         | .88% |     | 2.59% |     | .18% |     |
|                           |      |     |       |     |      |     |
|                           | 2    |     | 1.16% |     | 2    |     |
|                           | .89% |     |       |     | .87% |     |
|                           |      |     |       |     |      |     |
|                           | 0    |     |       |     | 1    |     |
|                           | .99% |     |       |     | .31% |     |
+---------------------------+------+-----+-------+-----+------+-----+
| แยกตามประเภทลูกค้า (ล้านบาท) | 8    | 6   | 60.02 | 4   | 8    | 5   |
|                           | 3.63 | .05 |       | .97 | 2.52 | .66 |
| 1) กองทุนรวม               |      |     | 7     |     |      |     |
|                           | 90   | 65  | 36.30 | 60  | 83   | 57  |
| 2) ลูกค้าทั่วไป               | 0.09 | .19 |       | .93 | 9.89 | .57 |
|                           |      |     | 35.07 |     |      |     |
| 3) ลูกค้าต่างประเทศ          | 4    | 3   |       | 2   | 7    | 5   |
|                           | 6.41 | .36 |       | .90 | 6.50 | .24 |
+---------------------------+------+-----+-------+-----+------+-----+
| รวมลูกค้า                   | 1,03 | 74  | 8     | 68  | 99   | 68  |
|                           | 0.13 | .60 | 31.39 | .80 | 8.91 | .47 |
+---------------------------+------+-----+-------+-----+------+-----+
| 4) บัญชีลงทุนของบริษัท         | 35   | 25  | 3     | 31  | 45   | 31  |
|                           | 0.67 | .40 | 77.06 | .20 | 9.91 | .53 |
+---------------------------+------+-----+-------+-----+------+-----+
| รวม                       | 1,38 | 100 | 1,2   | 100 | 1,45 | 100 |
|                           | 0.80 | .00 | 08.45 | .00 | 8.82 | .00 |
+---------------------------+------+-----+-------+-----+------+-----+
| แยกตามประเภทบัญชี (ล้านบาท)  | 1,19 | 86  | 1,0   | 83  | 1,23 | 84  |
|                           | 5.93 | .61 | 07.52 | .37 | 8.40 | .89 |
| 1) เงินสด                  |      |     |       |     |      |     |
|                           | 7    | 5   | 1     | 9   | 12   | 8   |
| 1.1)                      | 0.96 | .14 | 14.69 | .49 | 8.51 | .81 |
| ซื้อขายผ่านเจ้าหน้าที่การตลาด    |      |     |       |     |      |     |
|                           | 11   | 8   | 86.24 | 7   | 9    | 6   |
| 1.2)                      | 3.91 | .25 |       | .14 | 1.91 | .30 |
| ซื้อขายผ่านระบบอินเตอร์เน็ต     |      |     |       |     |      |     |
|                           |      |     |       |     |      |     |
| 2) เงินกู้ยืมเพื่อซื้อขายหลักทรัพย์  |      |     |       |     |      |     |
+---------------------------+------+-----+-------+-----+------+-----+
| รวม                       | 1,38 | 100 | 1,2   | 100 | 1,45 | 100 |
|                           | 0.80 | .00 | 08.45 | .00 | 8.82 | .00 |
+---------------------------+------+-----+-------+-----+------+-----+

หมายเหตุ : * มูลค่าการซื้อขายได้รวมมูลค่าการซื้อขายทั้งตลาดหลักทรัพย์ฯและตลาดหลักทรัพย์ใหม่

ข้อมูลปี 2552 ม.ค. – ต.ค. รวมบัญชีลงทุนของบริษัท

  พ.ย. – ธ.ค. ไม่รวมบัญชีลงทุนของบริษัท

การซื้อขายหลักทรัพย์ผ่านระบบอินเตอร์เน็ต

บริษัทเป็นหนึ่งในผู้นำของบริษัทหลักทรัพย์ที่ให้บริการซื้อขายหลักทรัพย์ผ่านอินเตอร์เน็ต
ทั้งการซื้อขายหลักทรัพย์และอนุพันธ์ โดยลูกค้าสามารถดูข้อมูล Real time
เพื่อติดตามความเคลื่อนไหวของราคาหลักทรัพย์ ได้ตลอด 24 ชั่วโมงทุกวันไม่มีวันหยุด
โดยเรามีการจัดเตรียมรายงานการวิเคราะห์หลักทรัพย์แบบเจาะลึก
ทั้งในด้านปัจจัยพื้นฐานและด้านเทคนิค ซึ่งจัดทำโดยสถาบันวิจัยของเคจีไอ
เพื่อเป็นเครื่องมือประกอบการตัดสินใจการลงทุนสำหรับลูกค้า

บริษัทให้ความสำคัญในการบริการที่มีคุณภาพแก่ลูกค้า
ซึ่งรวมถึงความสะดวกรวดเร็วถูกต้องและแม่นยำ
อีกทั้งเทคโนโลยีอันทันสมัยของการส่งคำสั่งซื้อขายผ่านโทรศัพท์มือถือ และ Pocket PC
ทำให้ลูกค้ามั่นใจได้ว่าจะไม่พลาดข่าวสารการลงทุน
และสามารถส่งคำสั่งซื้อขายและเช็คพอร์ตการลงทุนของท่านได้ไม่ว่าจะอยู่ที่ใด
ด้วยอัตราค่าธรรมเนียมที่ถูกกว่าการซื้อขายผ่านเจ้าหน้าที่การตลาด

เพื่อให้เป็นไปตามเป้าหมายของบริษัทที่คำนึงถึงความพึงพอใจสูงสุดของลูกค้าเป็นสำคัญ
บริษัทจึงได้มีการพัฒนาการให้บริการซื้อขายหลักทรัพย์ผ่านระบบอินเตอร์เน็ตให้มีความสะดวกสบาย
มีประสิทธิภาพและมีความปลอดภัยมาโดยตลอด นอกจากนี้ บริษัทยังได้ร่วมทำงานอย่างใกล้ชิดกับ
บริษัท เซ็ทเทรด ดอท คอม จำกัด
ในการจัดอบรมการซื้อขายหลักทรัพย์และการซื้อขายตราสารอนุพันธ์ผ่านระบบอินเตอร์เน็ตให้แก่ลูกค้าและบุคคลทั่วไปเป็นประจำ
เพื่ออำนวยความสะดวกให้กับนักลงทุนที่ยังไม่เคยซื้อขายหลักทรัพย์และตราสารอนุพันธ์ผ่านระบบอินเตอร์เน็ต

ลูกค้าหรือนักลงทุนที่ต้องการข้อมูลเพิ่มเติม
หรือสนใจเปิดบัญชีซื้อขายหลักทรัพย์หรือตราสารอนุพันธ์ผ่านระบบอินเตอร์เน็ตกับบริษัท
สามารถดูรายละเอียดจากเว็บไซต์ของบริษัทได้ที่ www.kgieworld.co.th
หรือติดต่อเจ้าหน้าที่ได้ที่เบอร์ Hotline: 02-658-8555 หรือ E-mail:
CorporateSale@kgi.co.th

ในปี 2553 บริษัทมีโครงการพัฒนาเว็บไซต์ของบริษัท
โดยจะเพิ่มเติมเครื่องมือที่จะช่วยให้นักลงทุนใช้ในการซื้อขายตราสารอนุพันธ์ได้สะดวกขึ้น
รวมถึงโครงการพัฒนาหน้าจอซื้อขายพิเศษสำหรับรองรับการเติบโตของตลาดอนุพันธ์อีกด้วย

ประเภทบัญชี

ลูกค้าทั้งที่ส่งคำสั่งซื้อขายหลักทรัพย์ผ่านเจ้าหน้าที่การตลาด
และลูกค้าที่สั่งซื้อขายหลักทรัพย์ผ่านระบบอินเตอร์เน็ต
สามารถเลือกเปิดบัญชีซื้อขายหลักทรัพย์กับบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งเป็น 2 ประเภท ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์
        โดยวางหลักประกันขั้นต่ำร้อยละ 15 ตามเกณฑ์ของตลาดหลักทรัพย์ฯ
        ซึ่งลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกัน
        เพื่อการชำระค่าซื้อหลักทรัพย์กับบริษัท และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์ฯกำหนด

นโยบายการรับลูกค้า

ประเภทของลูกค้าที่เปิดบัญชีกับบริษัท มีดังนี้

1. บุคคลธรรมดา ทั้งสัญชาติไทยและต่างชาติ

2. นิติบุคคล ได้แก่

  - สถาบันการเงินในประเทศ ได้แก่ บริษัทเงินทุนหลักทรัพย์ ธนาคารพาณิชย์ บริษัทเงินทุน บริษัท

  ประกันภัย เป็นต้น

- สถาบันการเงินต่างประเทศ

- นิติบุคคลที่จดทะเบียนในประเทศไทย ได้แก่ ห้างหุ้นส่วนจำกัด หรือ บริษัทจำกัด

- นิติบุคคลที่จดทะเบียนในต่างประเทศ

การพิจารณารับลูกค้าในกรณีที่เป็นบุคคลธรรมดา บริษัทจะพิจารณาคุณสมบัติเบื้องต้นของลูกค้า
โดยจะพิจารณาจากการประกอบอาชีพ ถิ่นที่อยู่ อายุงาน รายได้ประจำ ฐานะการเงิน
และความสามารถในการชำระหนี้ สำหรับลูกค้าประเภทนิติบุคคลนั้น บริษัทจะพิจารณาฐานะการเงิน
ผู้ถือหุ้น ผู้บริหาร ตลอดจนผลประกอบการของนิติบุคคลนั้นๆ

ขั้นตอนการเปิดบัญชีซื้อขายหลักทรัพย์

(1) บัญชีซื้อขายหลักทรัพย์ด้วยเงินสด

1.  ในกรณีที่ลูกค้าขอเปิดบัญชีกับบริษัท
    เจ้าหน้าที่การตลาดจะขอข้อมูลและเอกสารหลักฐานจากลูกค้า
    เพื่อให้ทราบถึงวัตถุประสงค์ในการลงทุน ฐานะการเงิน
    และความสามารถในการชำระหนี้ของลูกค้า เอกสารและหลักฐานที่ต้องยื่นให้บริษัทได้แก่
    สำเนาบัตรประจำตัวประชาชน สำเนาทะเบียนบ้าน สำเนาหนังสือรับรองการจดทะเบียนบริษัท
    (กรณีนิติบุคคล) สำเนาใบอนุญาตประกอบกิจการ (กรณีธุรกิจเฉพาะ) ตัวอย่างลายมือชื่อลูกค้า
    (หรือผู้มีอำนาจลงนาม) สำเนาสมุดฝากเงิน หลักฐานสินทรัพย์อื่นๆ
    สำเนางบดุลและงบกำไรขาดทุนที่ได้รับการตรวจสอบโดยผู้ตรวจสอบบัญชีย้อนหลัง 2 ปี
    (กรณีนิติบุคคล) พร้อมทั้ง ให้ลูกค้าลงนามในคำขอเปิดบัญชี และสัญญาต่าง ๆ จนครบถ้วน
    โดยเจ้าหน้าที่การตลาดจะให้ความเห็นโดยพิจารณาจากข้อมูล เอกสาร ดังกล่าวประกอบ
    แล้วจึงส่งให้เจ้าหน้าที่วิเคราะห์วงเงินการซื้อหลักทรัพย์

  1.2 เจ้าหน้าที่วิเคราะห์วงเงินการซื้อหลักทรัพย์จะตรวจสอบประวัติลูกค้า
  และคำนวณวงเงินตามเกณฑ์การพิจารณาวงเงินของบริษัท โดยพิจารณาจากฐานะทางการเงิน
  และความสามารถในการชำระหนี้
  ตลอดจนประวัติการชำระเงินที่ผ่านมาของลูกค้าแต่ละรายเป็นเกณฑ์

  1.3 ตั้งแต่วันที่ 1 มกราคม 2550 เป็นต้นมา เมื่อเปิดบัญชีใหม่
  บริษัทจะดำเนินการสอบถามข้อมูลของลูกค้าเพิ่มเติม ตามแนวนโยบาย “Know Your Clients”
  ของสำนักงานป้องกันและปราบปรามการฟอกเงิน

  1.4 เจ้าหน้าที่วิเคราะห์วงเงินการซื้อหลักทรัพย์จะเสนอความเห็นต่อผู้บังคับบัญชาตามลำดับชั้น
  เพื่อพิจารณาอนุมัติ

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์

ขั้นตอนการเปิดบัญชีเงินให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
มีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยบริษัทจะพิจารณาเป็นวงเงินรวมกับบัญชีเงินสดด้วย
ซึ่งบริษัทจะกำหนดรายชื่อหลักทรัพย์ที่อนุญาตให้ซื้อขายในบัญชีระบบเครดิตบาลานซ์
โดยพิจารณาหลักทรัพย์ที่มีปัจจัยพื้นฐานดีและมีสภาพคล่องในการซื้อขาย
และบริษัทจะทำการทบทวนและปรับปรุงรายชื่อหลักทรัพย์ดังกล่าวตามความเหมาะสมอย่างน้อยเดือนละครั้ง
โดยจะประกาศให้ลูกค้าทราบเมื่อมีการเปลี่ยนแปลง ทั้งนี้
อัตราการให้กู้ยืมของแต่ละหลักทรัพย์จะไม่ต่ำกว่าอัตราที่กำหนดโดยสำนักงาน ก.ล.ต.
หรือตลาดหลักทรัพย์ฯ

อำนาจการอนุมัติวงเงินซื้อขายหลักทรัพย์

การอนุมัติวงเงินซื้อขายหลักทรัพย์สำหรับบัญชีเงินสด
และบัญชีเงินกู้ยืมเพื่อซื้อหลักทรัพย์ในระบบเครดิตบาลานซ์
จะมีการแบ่งอำนาจอนุมัติตามลำดับชั้นของผู้มีอำนาจอนุมัติ โดยกระจายตั้งแต่หัวหน้าสายการตลาด
จนถึงกรรมการอำนวยการ
ซึ่งนโยบายการอนุมัติวงเงินจะถูกกำหนดจากคณะกรรมการย่อยบริหารความเสี่ยงในการให้วงเงินการซื้อขายหลักทรัพย์
ซึ่งอยู่ภายใต้แนวทางของคณะกรรมการบริหารความเสี่ยง

4.1.2 ธุรกิจค้าหลักทรัพย์

ฝ่ายค้าหลักทรัพย์และฝ่ายธุรกิจตราสารหนี้มีหน้าที่ดูแลการลงทุนของบริษัท โดยจะคัดเลือกหุ้นทุน หุ้นกู้
และตราสารอนุพันธ์ อาทิ ฟิวเจอร์สและออปชัน
และจัดสรรการลงทุนให้สอดคล้องกับนโยบายการลงทุนของบริษัท
โดยมีฝ่ายบริหารความเสี่ยงคอยดูแลการลงทุนและติดตามความเสี่ยงของฝ่ายงานดังกล่าว
เพื่อควบคุมความเสี่ยงโดยรวมของบริษัท

บริษัทให้ความสำคัญอย่างมากในเรื่องความขัดแย้งทางผลประโยชน์
โดยเฉพาะอย่างยิ่งการใช้ข้อมูลภายใน ทั้งนี้
เพื่อมิให้เกิดความได้เปรียบหรือเสียเปรียบในการลงทุน
บริษัทจึงถือว่าฝ่ายงานที่ดูแลการค้าหลักทรัพย์ดังกล่าวเป็นเสมือนนักลงทุนทั่วไป
ซึ่งจะไม่มีสิทธิได้รับข้อมูลหรือบทวิจัยที่แตกต่างจากลูกค้ารายอื่นของบริษัท

4.1.3 ธุรกิจที่ปรึกษาการลงทุน

บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกิจที่ปรึกษาการลงทุน
เมื่อวันที่ 6 มกราคม 2547 ทำให้บริษัทมีการให้บริการครบทุกรูปแบบ

4.1.4 ธุรกิจที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์

บริษัทได้รับความเห็นชอบจากสำนักงาน ก.ล.ต.
ให้ประกอบธุรกรรมที่ปรึกษาทางการเงินตามขอบเขตที่สำนักงาน ก.ล.ต. กำหนด
ซึ่งครอบคลุมถึงการเป็นที่ปรึกษาทางการเงินอย่างครบวงจร
ทั้งการระดมทุนโดยใช้ตราสารทางการเงินต่าง ๆ
การเสนอขายหลักทรัพย์ให้กับประชาชนและการนำบริษัทเข้าจดทะเบียนในตลาดหลักทรัพย์ฯ
การควบรวมกิจการ การประเมินมูลค่าหุ้น การจัดหาแหล่งเงินกู้ การปรับโครงสร้างหนี้
และการให้คำปรึกษาทางการเงินด้านต่างๆ
รวมถึงการให้บริการการจัดจำหน่ายและรับประกันการจำหน่ายหลักทรัพย์ให้แก่บริษัทต่าง ๆ
ที่ประสงค์จะออกและเสนอขายหลักทรัพย์ทั้งตราสารหนี้ ตราสารทุน และตราสารกึ่งหนี้กึ่งทุน

ในปี 2552 ตลาดหลักทรัพย์ฯมีความผันผวนสูง
โดยมีผลกระทบจากภาวะวิกฤติทางเศรษฐกิจโลกและเศรษฐกิจประเทศสหรัฐอเมริกา
ประกอบกับความเสี่ยงในด้านเสถียรภาพทางการเมืองภายในประเทศ
ซึ่งก่อให้เกิดความไม่มั่นใจในการลงทุนของนักลงทุน ทำให้ดัชนีตลาดหลักทรัพย์ฯมีความผันผวน
กอปรกับผลประกอบการของบริษัทส่วนใหญ่ลดลงตามการชะลอตัวของเศรษฐกิจ ส่งผลให้บริษัทต่างๆ
ชะลอแผนในการเข้าจดทะเบียนในตลาดหลักทรัพย์ฯ
ทำให้จำนวนบริษัทที่เข้าจดทะเบียนในตลาดหลักทรัพย์ฯโดยรวมมีจำนวนต่ำกว่าเป้าหมาย

สำหรับผลการดำเนินงานของฝ่ายวาณิชธนกิจในปี 2552 ที่ผ่านมา
บริษัทได้เข้าร่วมเป็นผู้จัดจำหน่ายและรับประกันการจำหน่ายหุ้นต่อประชาชนจำนวน 7 บริษัท
รวมทั้งทำหน้าที่เป็นที่ปรึกษาทางการเงินในการนำบริษัทเข้าจดทะเบียนในตลาดหลักทรัพย์ฯให้ลูกค้ารวม
4 บริษัท โดยมี 1
บริษัทที่ได้รับการอนุญาตให้เสนอขายหลักทรัพย์แล้วและได้เลื่อนแผนการเสนอขายหลักทรัพย์ออกไป
ในขณะที่อีก 3 บริษัท มีการชะลอแผนการเข้าจดทะเบียนในตลาดหลักทรัพย์ฯออกไปเช่นกัน
อย่างไรก็ตาม บริษัทประสบความสำเร็จในการเพิ่มแหล่งรายได้
โดยการเป็นที่ปรึกษาทางการเงินในด้านอื่นๆ
นอกเหนือจากการเป็นที่ปรึกษาทางการเงินในการนำหุ้นเข้าจดทะเบียนในตลาดหลักทรัพย์ฯ อาทิเช่น
การเป็นที่ปรึกษาทางการเงินในการหาผู้ร่วมทุน การซื้อขายกิจการ การประเมินมูลค่ากิจการ
การเป็นที่ปรึกษาอิสระในการให้ความเห็นต่อกิจการ
และการเป็นที่ปรึกษาทางการเงินในการออกและเสนอขายหลักทรัพย์ทีดีอาร์ เป็นต้น

ด้วยศักยภาพและประสบการณ์ของกลุ่มบริษัท ทั้งด้านวิศวกรรมทางการเงินในการออกตราสารต่างๆ
ได้หลายรูปแบบตามความเหมาะสมของลูกค้าและนักลงทุน
และการมีเครือข่ายทางการเงินระหว่างประเทศ ฝ่ายวาณิชธนกิจของบริษัท
จึงเป็นที่ยอมรับว่าเป็นทีมงานที่ให้บริการแก่ลูกค้าได้อย่างครบวงจร
ทั้งตลาดทุนในประเทศและต่างประเทศ

4.1.5 ธุรกิจนายทะเบียนหลักทรัพย์

บริษัทได้รับอนุญาตให้ประกอบธุรกิจการเป็นนายทะเบียนในวันที่ 14 มิถุนายน 2537
ซึ่งบริษัทถือใบอนุญาตนายทะเบียนหลักทรัพย์ไว้เพื่อรองรับการให้บริการนายทะเบียนสำหรับธุรกรรมอนุพันธ์ของบริษัทในอนาคต

4.1.6 ธุรกิจตราสารหนี้

บริษัทเป็นสมาชิกของตลาดตราสารหนี้ (Bond Electronic Exchange: BEX)
และสมาคมตลาดตราสารหนี้ไทย (Thai Bond Market Association : ThaiBMA)
ให้บริการแก่นักลงทุนในการซื้อขายตราสารหนี้
โดยนักลงทุนทั่วไปสามารถเปิดบัญชีเพื่อซื้อขายตราสารหนี้ควบคู่กับการเปิดบัญชีซื้อขายหลักทรัพย์ได้
ทั้งนี้ บริษัทมีบุคลากรที่มีความรู้ ประสบการณ์
และมีความเชี่ยวชาญคอยให้บริการและให้คำปรึกษาด้านการลงทุนในตราสารหนี้
เพื่อให้ลูกค้าสามารถพิจารณาลงทุนในตราสารหนี้ตามช่วงจังหวะเวลาที่เหมาะสมเพื่อให้ได้ประโยชน์สูงสุดในการลงทุน

ในปี 2552
บริษัทมีส่วนแบ่งตลาดของการซื้อขายตราสารหนี้อันดับหนึ่งเมื่อเปรียบเทียบกับผู้ค้าตราสารหนี้ในกลุ่มบริษัทหลักทรัพย์ด้วยกัน
โดยบริษัทมีมูลค่าการซื้อขายทั้งสิ้น 65,188 ล้านบาท
และเมื่อพิจารณาจากตราสารหนี้ประเภทหุ้นกู้ภาคเอกชน
บริษัทมีส่วนแบ่งตลาดเป็นอันดับสามในประเภทรวมกลุ่มผู้ค้าตราสารหนี้ทั้งหมด
โดยบริษัทมีมูลค่าการซื้อขายทั้งสิ้น 10,963 ล้านบาท

4.1.7 ธุรกิจซื้อคืนตราสารหนี้ภาคเอกชน

บริษัทเป็นบริษัทหลักทรัพย์แห่งแรกที่เป็นผู้บุกเบิกการทำธุรกรรมซื้อคืนตราสารหนี้ภาคเอกชน
(Private Repo) ร่วมกับกลุ่มบริษัท องค์กร และลูกค้า
ซึ่งถือว่าเป็นช่องทางการลงทุนใหม่ให้แก่นักลงทุน และในปี พ.ศ. 2552
ทางบริษัทได้รับการจัดอันดับให้เป็นบริษัทหลักทรัพย์ที่มีธุรกรรมประเภท Private Repo
มากเป็นอันดับหนึ่งของตลาด และยังเป็นบริษัทแรกและบริษัทเดียวที่มีการจัดทำสัญญา Private
Repo เป็นภาษาไทยโดยได้รับการรับรองจากสำนักงาน ก.ล.ต.
เพื่ออำนวยความสะดวกในกับลูกค้าในการทำธุรกรรมอีกด้วย

4.1.8 ธุรกิจตัวแทนสนับสนุนการขายและรับซื้อคืนหน่วยลงทุน

บริษัทได้รับความเห็นชอบจากสำนักงาน ก.ล.ต.
ให้ดำเนินธุรกิจการเป็นตัวแทนสนับสนุนการขายและรับซื้อคืนหน่วยลงทุนเมื่อวันที่ 16 มกราคม 2545
ณ สิ้นปี 2552
บริษัทได้รับการแต่งตั้งเป็นตัวแทนสนับสนุนการขายและรับซื้อคืนหน่วยลงทุนของบริษัทจัดการกองทุนรวม
จำนวน 20 แห่ง

สำหรับภาพรวมธุรกิจกองทุนรวม ปี 2552 นั้น พบว่ามูลค่าทรัพย์สินสุทธิ (Net Asset Value:
NAV) ของกองทุนรวมทั้งตลาดมีมูลค่าเท่ากับ 1.8 ล้านล้านบาท เพิ่มขึ้นจากสิ้นปี 2551 ที่มีมูลค่า
1.5 ล้านล้านบาท หรือเพิ่มขึ้นเท่ากับร้อยละ 20.88 ซึ่ง ณ สิ้นปี 2552 มีจำนวนกองทุนทั้งหมด
1,264 กอง (เพิ่มขึ้น 159 กอง จากสิ้นปี 2551)
โดยเมื่อพิจารณาแยกประเภทตามนโยบายการลงทุนพบว่า NAV
กองทุนรวมประเภทตราสารทุนเติบโต ร้อยละ 34.65
ซึ่งส่งผลมาจากการพุ่งขึ้นของดัชนีตลาดหลักทรัพย์ทั่วโลกอย่างต่อเนื่องตั้งแต่ในช่วงเดือนมีนาคมที่ผ่านมา
ขณะที่กองทุนรวมประเภทตราสารหนี้มี NAV ที่ขยายตัว ร้อยละ 21.31
โดยได้รับปัจจัยหนุนมาจากการที่นักลงทุนบางส่วนยังคงมีความกังวลต่อความการเจริญเติบโตของเศรษฐกิจ
จึงทำให้นักลงทุนให้ความสนใจในกองทุนรวมที่ลงทุนในสินทรัพย์ที่มีความปลอดภัย (Safe Heaven)
ค่อนข้างสูง ดังเช่น กองทุนรวมประเภทตราสารหนี้ ส่วนกองทุนรวมอสังหาริมทรัพย์ (กอง 1)
เป็นต้น

นอกจากนี้ เมื่อพิจารณาแยกเป็นกองทุนรวมแบบพิเศษ พบว่า ณ สิ้นปี 2552
กองทุนรวมที่ลงทุนในต่างประเทศ (FIF) เป็นกองทุนที่มี NAV ขยายตัวสูงมากถึง ร้อยละ 89.01
เมื่อเทียบกับ ณ สิ้นปี 2551 สาเหตุที่กองทุน FIF
ได้รับความสนใจจากนักลงทุนและเติบโตอย่างมาก
เนื่องจากอัตราผลตอบแทนดีกว่าอัตราผลตอบแทนพันธบัตรและอัตราดอกเบี้ยเงินฝากในประเทศ
เพราะนอกจากจะได้รับอัตราผลตอบแทนจากพันธบัตรต่างประเทศที่สูงแล้ว
ก็ยังได้รับกำไรเพิ่มเติมจากผลต่างของอัตราแลกเปลี่ยนด้วย อาทิ ดอลลาร์/บาท และ
ดอลลาร์/วอน (ในกรณีการลงทุนในพันธบัตรเกาหลีใต้)  

ส่วน  NAV ของกองทุนรวมเพื่อการเลี้ยงชีพ (RMF) และกองทุนรวมหุ้นระยะยาว (LTF)  ปรับขึ้น
ร้อยละ 48.12 และ ร้อยละ 88.06 ตามลำดับ
โดยมีปัจจัยมาจากการเพิ่มขึ้นของดัชนีตลาดหลักทรัพย์ไทยนับจากต้นปี 2552 ที่มากกว่า ร้อยละ 50
และอีกปัจจัยหนึ่งมาจากการที่นักลงทุนได้เข้าซื้อหน่วยลงทุนของกองทุนทั้งสองประเภทในช่วงปลายปี
เพื่อที่จะได้รับสิทธิประโยชน์ในการหักลดหย่อนภาษีเงินได้บุคคลธรรมดา

4.1.9 ธุรกิจตัวแทนซื้อขายสัญญาซื้อขายล่วงหน้า

บริษัทได้รับใบอนุญาตเพื่อประกอบกิจการตัวแทนซื้อขายสัญญาซื้อขายล่วงหน้าจากสำนักงาน ก.ล.ต.
รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้ากับ บริษัท ตลาดอนุพันธ์
(ประเทศไทย) จำกัด (มหาชน) และบริษัท สำนักหักบัญชี (ประเทศไทย) จำกัด
โดยสัญญาซื้อขายล่วงหน้าได้เริ่มเปิดทำการซื้อขายวันแรก ในวันที่ 28 เมษายน 2549

บริษัทได้รับรางวัล Best House of the Year 2006
ซึ่งเป็นรางวัลสำหรับบริษัทสมาชิกที่มีผลงานโดดเด่นด้านอนุพันธ์และได้รับความพึงพอใจสูงสุดจากผู้ที่เกี่ยวข้อง
และได้รับรางวัล Most Active House 2006
ซึ่งเป็นรางวัลสำหรับบริษัทสมาชิกที่มีผลงานดีเด่นด้านปริมาณการซื้อขายสัญญาซื้อขายล่วงหน้า
ในงานประกาศผลรางวัล TFEX Best Awards 2006

ในปัจจุบันบริษัท มีการให้บริการซื้อขายตราสารอนุพันธ์ 4 ประเภท คือ

-   สัญญาฟิวเจอร์สของดัชนี SET50 (SET50 Index Futures)

-   สัญญาออปชันของดัชนี SET50 (SET50 Index Options)

-   สัญญาฟิวเจอร์สที่อ้างอิงกับหุ้นสามัญรายตัว (Single Stock Futures) และ

-   สัญญาฟิวเจอร์สที่อ้างอิงกับทองคำ (Gold Futures)

ทั้งนี้ นอกจากบริษัทให้บริการในการซื้อขายสัญญาซื้อขายล่วงหน้าให้ลูกค้าแล้ว
บริษัทยังมีการซื้อขายสัญญาซื้อขายล่วงหน้าในบัญชีลงทุนของบริษัทด้วย
พร้อมทั้งบริษัทได้รับการแต่งตั้งให้เป็นผู้ดูแลสภาพคล่องในสัญญา SET50 Index Futures, SET50
Index Options, และ Single Stock Futures เพื่อเพิ่มสภาพคล่องให้ตลาดอนุพันธ์ฯอีกด้วย
โดยในปี 2552 บริษัทมีปริมาณการซื้อขายอนุพันธ์สูงเป็นอันดับ 3 มีส่วนแบ่งตลาดร้อยละ 7.78

ตลาดอนุพันธ์ฯเปิดให้ซื้อขายสัญญาฟิวเจอร์สที่อ้างอิงกับทองคำเป็นครั้งแรกในวันที่ 2 กุมภาพันธ์
2552 ซึ่งบริษัทได้เตรียมการเพื่อรองรับการซื้อขายดังกล่าว โดยเปิดโครงการแนะนำลูกค้า
(Introducing Agent) เพื่อขยายฐานลูกค้า
โดยร้านค้าทองคำที่สนใจสามารถแนะนำลูกค้าซื้อขายทองคำเข้าโครงการได้

ในเดือนพฤศจิกายน 2552 เพื่อขยายฐานลูกค้าใหม่และขอบคุณลูกค้าปัจจุบัน
บริษัทได้จัดโครงการส่งเสริมการซื้อขายสัญญาฟิวเจอร์สและสัญญาออปชัน
โดยมีลูกค้าได้รับรางวัลแพ็จเก็จเที่ยวญี่ปุ่น 3 รางวัล มูลค่ารวม 334,000 บาท
ซึ่งได้รับความสนใจจากนักลงทุนเป็นจำนวนมาก

10. ธุรกิจการยืมและให้ยืมหลักทรัพย์

บริษัทเป็นบริษัทหลักทรัพย์แห่งแรกในประเทศไทยที่ให้บริการธุรกรรมยืมและให้ยืมหลักทรัพย์ (Stock
Borrowing and Lending : SBL) ทั้งในฐานะตัวการ (Principal)
และในฐานะนายหน้าหรือตัวแทน (Agent) กับลูกค้าทุกประเภท ซึ่งแบ่งออกเป็น 1.
ผู้ให้ยืมประเภทลูกค้าสถาบัน 2. ผู้ยืมประเภทลูกค้าสถาบันทั้งในประเทศและต่างประเทศ 3.
ผู้ยืมประเภทลูกค้าบุคคลธรรมดา โดยบริการ SBL นี้
เป็นหนึ่งในกลไกสำคัญที่ช่วยเสริมสภาพคล่องและสร้างเสถียรภาพของราคาให้กับหลักทรัพย์ในตลาดหลักทรัพย์ของไทย

สำหรับปี 2552 ที่ผ่านมา จากภาวะตลาดที่ผันผวนทำให้ธุรกรรม SBL
ได้รับความนิยมอย่างมากในกลุ่มลูกค้าสถาบันทั้งในประเทศและต่างประเทศ
โดยเฉพาะลูกค้าบุคคลธรรมดาที่มีมูลค่าการยืมเพิ่มขึ้นเป็น 2 เท่าตัวจากปี 2551
ซึ่งเป็นผลมาจากโครงการ “ชอร์ตหุ้นเพื่อน้อง” ของฝ่ายธุรกิจตราสารอนุพันธ์
ซึ่งบริษัทได้รวบรวมยอดการยืมหลักทรัพย์ทั้งหมดของลูกค้าบุคคลธรรมดา ตั้งแต่วันที่ 3 กันยายน
2552- 30 ธันวาคม 2552 และทุก ๆ ยอดการยืม 1 ล้านบาท คิดเป็นเงินบริจาค 100 บาท
โดยบริษัทได้ยอดบริจาครวมทั้งหมด 16,400 บาท
เพื่อบริจาคให้กับสถานสงเคราะห์เด็กอ่อนปากเกร็ด
และมูลนิธิช่วยคนปัญญาอ่อนแห่งประเทศไทยในพระบรมราชินูปถัมภ์
ซึ่งแสดงถึงการตอบแทนกลับสู่สังคมอย่างแท้จริง

สำหรับปี 2553 บริษัทมีแผนที่จะขยายฐานลูกค้าและปรับปรุงธุรกรรมการยืมและให้ยืมหลักทรัพย์ ดังนี้

  1. ลดค่าธรรมเนียม SBL เพื่อรองรับการเปิดเสรีค่าคอมมิชชั่นและตอบแทนให้กับลูกค้าของบริษัท
  รวมทั้งเป็น

  การแนะนำธุรกรรม SBL ให้กับนักลงทุนรายใหม่ที่ยังไม่เคยทำธุรกรรม SBL อีกด้วย

2. ขยายฐานลูกค้าทั้งในประเทศและต่างประเทศ ที่มีแนวโน้มสนใจจะยืมและให้ยืมหลักทรัพย์ไทย

3. พิจารณาพัฒนาระบบ SBL เพื่อบัญชีซื้อขายหลักทรัพย์แบบเงินสด เพิ่มเติมจากบัญชีเครดิตบาลานซ์

ซึ่งสำนักงาน ก.ล.ต. อนุญาตให้ทำได้แล้ว

4. พิจารณาพัฒนาการให้บริการ SBL บนระบบ Direct Market Access (DMA)
สำหรับลูกค้าสถาบันทั้งใน ประเทศและต่างประเทศ รวมถึงพัฒนาการให้บริการ SBL บน
Internet สำหรับลูกค้าบุคคลธรรมดา เพื่อให้ทั้งลูกค้าสถาบันและบุคคลธรรมดาสามารถทำรายการ
SBL บนระบบ DMA และ Internet ได้อย่างสะดวกและรวดเร็วมากยิ่งขึ้น

4.1.11 ธุรกิจตราสารอนุพันธ์นอกตลาด

บริษัทได้รับการยอมรับว่าเป็นผู้นำในการพัฒนานวัตกรรมทางการเงินใหม่ ๆ
เพื่อเพิ่มทางเลือกในการลงทุนให้กับลูกค้าของบริษัทอยู่เสมอ
บริษัทได้เตรียมความพร้อมเพื่อรองรับธุรกรรมอนุพันธ์มานานกว่า 10 ปี ทั้งนี้
บริษัทได้รับการถ่ายทอดความรู้ เทคโนโลยี
และระบบงานจากทางกลุ่มเคจีไอซึ่งเป็นผู้ถือหุ้นใหญ่ของบริษัท โดยกลุ่มเคจีไอได้ส่งผู้ที่มีความรู้
ความเชี่ยวชาญ ในธุรกรรมตราสารอนุพันธ์มาอบรมให้ความรู้แก่พนักงานของบริษัท
เพื่อให้มีความพร้อมในธุรกรรมใหม่นี้ ในขณะเดียวกัน
บริษัทได้ส่งพนักงานไปศึกษาตลาดอนุพันธ์ของประเทศไต้หวันและฮ่องกง
ซึ่งมีความซับซ้อนกว่าในประเทศไทยด้วย

บริษัทใช้ระบบงานและโปรแกรมแบบเดียวกับที่ใช้ในประเทศไต้หวันและฮ่องกง
ซึ่งโปรแกรมนี้ได้รับการยอมรับจากผู้ค้าอนุพันธ์ในประเทศที่พัฒนาแล้วหลายประเทศ
จึงสามารถใช้งานในประเทศไทยได้อย่างมีประสิทธิภาพ
โปรแกรมดังกล่าวช่วยป้องกันความเสี่ยงสำหรับการทำ Hedging
ในธุรกรรมอนุพันธ์ของบริษัทได้เป็นอย่างดี นอกจากนี้
ทางกลุ่มเคจีไอและบริษัทยังได้มีการพัฒนาโปรแกรมดังกล่าวตลอดเวลา
เพื่อให้รองรับกับสภาพตลาดในทุกสถานการณ์
บริษัทจึงมีความพร้อมอย่างสูงสุดในการให้บริการตราสารอนุพันธ์แก่ลูกค้า ทั้งนี้
บริษัทเน้นให้บริการแก่ลูกค้าสถาบันที่มีความรู้ความเข้าใจในเรื่องความเสี่ยงและผลตอบแทนจากอนุพันธ์เป็นอย่างดี
โดยมีผลิตภัณฑ์ดังต่อไปนี้

1. อนุพันธ์ตราสารทุนนอกตลาด

อนุพันธ์ตราสารทุนนอกตลาด เป็นตราสารที่ออกแบบและปรับเปลี่ยนให้ตรงกับความต้องการของลูกค้า

  ปี 2552 เป็นปีที่ตลาดมีความผันผวนสูง
  ทำให้อนุพันธ์ตราสารทุนนอกตลาดของบริษัทได้รับความนิยมอย่างมาก
  จากลูกค้าสถาบันทั้งในประเทศและต่างประเทศ รวมถึงกองทุนส่วนบุคคล
  เพื่อใช้บริหารความเสี่ยง และเพิ่มอัตราผลตอบแทนจากการลงทุน
  โดยอนุพันธ์ตราสารทุนนอกตลาดที่บริษัทพร้อมให้บริการ ได้แก่

  1) ออปชั่นพื้นฐาน ได้แก่ คอลออปชั่น และ พุทออปชั่น

  2) ออปชั่นแบบผสม ได้แก่ คอลสเปรดออปชั่น พุทสเปรดออปชั่น แสตรงเกิล ฯลฯ

  3) ออปชั่นที่มีความซับซ้อน นอกจากออปชั่นพื้นฐานและออปชั่นแบบผสมแล้ว
  ปัจจุบันบริษัทได้ให้บริการตราสารอนุพันธ์ที่มีความซับซ้อนมากขึ้น เช่น เอเชี่ยนคอลสเปรดออปชั่น
  ดิจิตอลคอลออปชั่น ออโต้รีเดมชั่นออปชั่น ฟอร์เวิร์ดสตาร์ทออปชั่น หิมาลายาออปชั่น ฯลฯ
  รวมทั้งบริษัทได้พัฒนาผลิตภัณฑ์ให้หลากหลายเพิ่มขึ้น
  เพื่อตอบสนองความต้องการของลูกค้าในด้านผลตอบแทนและความเสี่ยงที่เหมาะสมและยอมรับได้

  ปี 2553 บริษัทคาดว่าตลาดยังผันผวนจากปัจจัยภายในประเทศและต่างประเทศ
  ประกอบกับอัตราดอกเบี้ยที่ยังคงมีแนวโน้มที่ต่ำ
  เป็นที่คาดการณ์ว่าอนุพันธ์ตราสารทุนนอกตลาดของบริษัทจะได้รับการตอบรับที่ดี
  โดยบริษัทยังได้ร่วมกับกลุ่มเคจีไอ และธนาคารพาณิชย์ต่างประเทศที่มีชื่อเสียงดี
  ในฐานะพันธมิตรทางธุรกิจตราสารอนุพันธ์นอกตลาด เพื่อออกผลิตภัณฑ์ที่อ้างอิงสินค้า/ดัชนี
  ต่างประเทศ เช่น ฮ่องกง ญี่ปุ่น สิงคโปร์ ออสเตรเลีย สหรัฐ และยุโรป
  บริษัทได้มีการจัดอบรมสัมมนาให้ความรู้แก่ลูกค้าอย่างต่อเนื่อง
  เพื่อให้แน่ใจว่าลูกค้าของบริษัทมีความเข้าใจเกี่ยวกับการลงทุนในตราสารอนุพันธ์อย่างดี
  ก่อนลงทุนกับบริษัท ซึ่งอนุพันธ์ตราสารทุนนอกตลาดนี้
  จะช่วยในการลดความเสี่ยงและเพิ่มอัตราผลตอบแทนจากการลงทุนให้กับลูกค้าได้

2. Structured Products

  บริษัทได้เน้นพัฒนานวัตกรรมทางการเงินใหม่
  โดยการผสานอนุพันธ์ตราสารทุนนอกตลาดกับตราสารทางการเงิน
  เพื่อรองรับความต้องการของลูกค้าที่ต้องการลงทุนทั้งในตลาดทุนและตลาดเงิน
  ซึ่งลูกค้าของบริษัทจะเป็นลูกค้าประเภทสถาบันและกองทุนส่วนบุคคลที่มีความรู้ความเข้าใจในอนุพันธ์เป็นอย่างดี
  โดย Structured Products ที่บริษัทนำเสนอได้แก่ Equity Linked Note

  Equity Linked Note (ELN)
  เป็นผลิตภัณฑ์ที่เหมาะสมกับลูกค้าที่ต้องการลงทุนในตราสารทางการเงินระยะสั้นที่ให้ผลตอบแทนสูง
  และสามารถรับความเสี่ยงจากการลงทุนในหลักทรัพย์ได้ ปัจจุบันบริษัทได้เสนอขาย ELN
  หลากหลายรูปแบบ มีอายุไม่เกิน 270 วัน และผลตอบแทนขึ้นอยู่กับราคาของหุ้นรายตัวรวมทั้ง
  TDEX TFTSE หรือกลุ่มหลักทรัพย์ซึ่งมีปัจจัยพื้นฐานดีและมีสภาพคล่องในการซื้อขายสูง
  หรือดัชนีหลักทรัพย์ในตลาดหลักทรัพย์แห่งประเทศไทย ตัวอย่างของ ELN ที่บริษัทเสนอขายเช่น
  ELN-Vanilla, ELN-Buffer, ELN-Up&Out, ELN-4U, ELN-StepUp, ELN-KO, และ
  ELN-Accumulator.

  ทั้งนี้ในปี 2552 บริษัทยังได้ร่วมมือกับธนาคารพาณิชย์ชั้นนำในประเทศในการร่วมกันออก
  Structured Products
  เพื่อตอบสนองความต้องการให้กับกลุ่มลูกค้าเงินฝากของธนาคารพาณิชย์
  โดยสามารถให้ผลตอบแทนที่ดีกว่าอัตราดอกเบี้ยเงินฝาก

  บริษัทจะยังคงมุ่งมั่นพัฒนา Structured Products รูปแบบใหม่
  ที่น่าสนใจและอยู่ในความต้องการของนักลงทุนต่อไปในปี 2553 นี้

4.1.12 กองทุนอิควิตี้ อีทีเอฟ

บริษัทร่วมกับบริษัทหลักทรัพย์จัดการกองทุนรวม วรรณ จำกัด (บริษัทย่อยที่บริษัทถือหุ้น ร้อยละ 97)
และบริษัทหลักทรัพย์ชั้นนำอีก 4 แห่ง รวมทั้งที่ปรึกษาผู้เชี่ยวชาญการลงทุนจากต่างประเทศ
ได้รับการคัดเลือกให้เป็นผู้จัดตั้งและบริหารจัดการกองทุนอิควิตี้อีทีเอฟกองแรกของไทย
ในชื่อกองทุนเปิดไทยเด็กซ์เซ็ท 50 อีทีเอฟ หรือ TDEX ตั้งแต่ปี 2550
ซึ่งบริษัททำหน้าที่เป็นผู้ดูแลสภาพคล่อง (Market Maker: MM) ในการซื้อขาย TDEX ในตลาดรอง
และเป็นผู้ร่วมค้าหน่วยลงทุน (Participating Dealer: PD) ในการเพิ่มและไถ่ถอน TDEX
ในตลาดแรก โดยวันที่ 31 ธันวาคม 2552 TDEX มีขนาดกองทุน (Asset Under Management:
AUM) 2,547 ล้านบาท หรือเพิ่มขึ้นกว่าร้อยละ 152 จาก 1,011 ล้านบาท
ในช่วงที่ก่อตั้งกองทุนเดือน สิงหาคม 2550

จากความสำเร็จของ TDEX ในปี 2550 – 2551 ที่ผ่านมา ทำให้ในปี 2552
บริษัทได้ร่วมกับบริษัทหลักทรัพย์จัดการกองทุนรวม วรรณ จำกัด และบริษัทหลักทรัพย์ชั้นนำอีก 5 แห่ง
ได้ร่วมกันจัดตั้งกองทุนอิควิตี้อีทีเอฟกองที่สามของไทย ในชื่อกองทุนเปิดไทยเด็กซ์ FTSE Set
Large Cap ETF หรือ TFTSE โดยเสนอขายในระหว่างวันที่ 20 – 28 กรกฎาคม 2552 TFTSE
มีขนาดกองทุน (Asset Under Management: AUM) เริ่มต้นที่ 166 ล้านบาท หรือจำนวน 22
ล้านหน่วย

ในปี 2553 บริษัทคาดว่าขนาดกองทุน TDEX และ TFTSE จะเพิ่มขึ้นเป็น 4,000 ล้านบาท และ
200 ล้านบาท ตามลำดับ บริษัทเชื่อมั่นว่าจะเป็นไปตามเป้าหมายที่วางไว้
เนื่องจากมั่นใจในศักยภาพของทีมงาน ภาวะตลาดที่ปรับตัวดีขึ้น และการได้รับความนิยมของ TDEX
และ TFTSE ที่เพิ่มขึ้นตลอดมา

4.1.13 ใบสำคัญแสดงสิทธิอนุพันธ์

เป็นเวลากว่า 5 ปี ที่บริษัทได้เตรียมความพร้อมให้กับพนักงาน
พร้อมทั้งพัฒนาระบบเทคโนโลยีสารสนเทศและโครงสร้างพื้นฐาน
เพื่อรองรับการออกใบสำคัญแสดงสิทธิอนุพันธ์ (Derivative Warrants : DW)

ในปี 2552 บริษัทเป็นบริษัทหลักทรัพย์รายแรกและรายเดียวในประเทศไทยที่ออก DW โดยในปี
2552 นี้ บริษัทได้ออก DW ทั้งหมด 3 ตัว ได้แก่ PTT13CA, KBAN13CA และ PTTE13CA โดย
DW ทั้ง 3 ตัว
ประสบความสำเร็จเป็นอย่างสูงโดยได้รับการตอบรับที่ดีจากนักลงทุนทั้งการขายในช่วง IPO
และการซื้อขายบนกระดานตลาดหลักทรัพย์ฯ โดยมีมูลค่าการจองซื้อในช่วง IPO รวมทั้ง 3
ตัวประมาณ 150 ล้านบาท

เนื่องจาก DW เป็นสินค้าใหม่
บริษัทจึงมีแผนในการจัดอบรมและสัมมนาให้ความรู้แก่นักลงทุนอย่างต่อเนื่อง
เพื่อสร้างความรู้ความเข้าใจ แนะนำกลยุทธ์ในการซื้อขาย และสร้างความเชื่อมั่นในการลงทุนใน
DW ซึ่งถือว่าเป็นส่วนหนึ่งที่ช่วยพัฒนาตลาดทุนไทยให้มีความเป็นสากลเทียบเท่าตลาดภูมิภาค
พร้อมทั้งบริษัทมีแผนในการ Roadshow นักลงทุนสถาบันทั้งในประเทศและต่างประเทศ
เพื่อเป็นการประชาสัมพันธ์ผลิตภัณฑ์ทางการเงินใหม่ๆ
และเพื่อดึงดูดความสนใจของนักลงทุนทั้งในประเทศและต่างประเทศให้เข้ามาลงทุนในตลาดทุนไทยมากขึ้น
โดยบริษัทได้จัดทำเวบไซต์ รวบรวมข้อมูล DW ในประเทศไทยขึ้นเป็นเวบไซต์แรกมีชื่อว่า
www.thaiwarrant.com โดยนักลงทุนสามารถหาข้อมูลต่างๆเกี่ยวกับ DW
ทุกตัวของประเทศไทยได้จากเวบไซต์นี้

ประวัติการออกใบสำคัญแสดงสิทธิอนุพันธ์

ในปี 2552 บริษัทออกและเสนอขายใบสำคัญแสดงสิทธิอนุพันธ์ ดังนี้

  ---- --------------------------- -------------------- -------------------
       ชื่อของใบสำคัญแสดงสิทธิอนุพันธ์     วันที่เสนอขาย           วันครบกำหนดอายุ

  1.   PTT13CA                     22 - 30 มิถุนายน 2552  18 ธันวาคม 2552

  2.   KBAN13CA                    10 - 21 สิงหาคม 2552  19 กุมภาพันธ์ 2553

  3.   PTTE13CA                    19 - 30 ตุลาคม 2552   30 เมษายน 2553
  ---- --------------------------- -------------------- -------------------

4.2 การตลาดและภาวะการแข่งขัน

(ก) การทำตลาดของบริษัท ในปี 2552

1. การออกผลิตภัณฑ์ใหม่เพื่อเพิ่มทางเลือกในการลงทุนให้ลูกค้าและนักลงทุน โดยในปี 2552
บริษัทได้คิดค้นและพัฒนาผลิตภัณฑ์ใหม่ ดังนี้

  1.1 บริษัทให้บริการซื้อขายสัญญาฟิวเจอร์สที่อ้างอิงกับทองคำ (Gold Futures)
  เพื่อเป็นทางเลือกใหม่ให้กับนักลงทุน ในการทำกำไรและกระจายความเสี่ยงของนักลงทุน
  และช่วยเพิ่มความคล่องตัวให้กับนักลงทุน
  สามารถซื้อขายทำกำไรได้ทั้งในภาวะราคาทองคำขาขึ้นและขาลง

  1.2 บริษัทมุ่งเน้นการพัฒนานวัตกรรมทางการเงินใหม่
  โดยการผสานอนุพันธ์ตราสารทุนนอกตลาดกับตราสาร ทางการเงิน (Equity Derivatives)
  เพื่อรองรับความต้องการของลูกค้าที่ต้องการลงทุนทั้งในตลาดทุนและ ตลาดเงิน

  1.3
  บริษัทเป็นบริษัทหลักทรัพย์รายแรกและรายเดียวในประเทศไทยที่ออกใบสำคัญแสดงสิทธิอนุพันธ์
  (Derivative Warrants: DW) โดยในปี 2552 บริษัทออกใบสำคัญแสดงสิทธิอนุพันธ์จำนวน 3
  ตัว และปัจจุบันบริษัทเป็นหนึ่งในคณะทำงาน IB Club ร่วมผลักดันกฎระเบียบการออก DW แบบ
  Direct Listing (การขายบนกระดานโดยไม่ผ่านระบบ IPO)
  ซึ่งจะเพิ่มความคล่องตัวและความรวดเร็วในการออก DW
  รวมทั้งให้เป็นไปตามมาตรฐานสากลเช่นเดียวกับตลาดในภูมิภาค ในขณะนี้ตลาดหลักทรัพย์ฯ
  ก.ล.ต. และ คณะทำงาน IB Club กำลังอยู่ระหว่างการดำเนินงาน
  โดยคาดว่าจะสามารถออกกฎระเบียบ DW ในแบบ Direct Listing ได้ภายในไตรมาส 1
  ของปี 2553

  1.4 จากการที่บริษัทได้เป็นผู้ร่วมก่อตั้งกองทุนอิควิตี้อีทีเอฟ (Equity Exchange Traded
  Fund: Equity ETF)

  กองแรกของไทย หรือ TDEX รวมทั้ง TFTSE ซึ่งได้รับการตอบรับที่ดีเกินคาดจากนักลงทุน
  ทำให้บริษัทได้ มองเห็นโอกาสของกองทุนอิควิตี้อีทีเอฟกองอื่น
  ที่บริษัทสามารถใช้เทคโนโลยีและประสบการณ์ที่ผ่านมาของ TDEX และ TFTSE
  เพื่อเข้าร่วมเป็นผู้ก่อตั้งกองทุนอิควิตี้อีทีเอฟกองอื่นๆ อาทิเช่น กองทุนอิควิตี้อีทีเอฟที่
  อ้างอิงดัชนีหมวดธุรกิจธนาคาร กองทุนอิควิตี้อีทีเอฟที่อ้างอิงดัชนีหลักทรัพย์ต่างประเทศ
  รวมถึงกองทุนอีที เอฟที่อ้างอิงทองคำ (Gold ETF)
  ซึ่งปัจจุบันได้รับความนิยมอย่างมากในต่างประเทศ และเป็นการเพิ่ม
  ทางเลือกในการลงทุนให้กับนักลงทุน

2. การจัดสัมมนาเพื่อเผยแพร่ความรู้เรื่องการลงทุน เช่น การซื้อขายหลักทรัพย์ทางอินเตอร์เน็ต
การวิเคราะห์ หลักทรัพย์ ด้านปัจจัยพื้นฐานและเทคนิค ความรู้เกี่ยวกับใบสำคัญแสดงสิทธิอนุพันธ์
ซึ่งนอกจากจะเป็นการให้ ความรู้แก่ลูกค้าและนักลงทุนแล้ว
ยังเป็นการขยายฐานลูกค้าของบริษัทอีกทางหนึ่งด้วย

3. การจัดโครงการส่งเสริมการตลาดสำหรับลูกค้าที่ซื้อขายสัญญาฟิวเจอร์สและสัญญาออปชัน
โดยจัดให้มีการชิงรางวัลแพ็จเก็จเที่ยวญี่ปุ่น 3 รางวัล มูลค่ารวม 334,000 บาท
ซึ่งได้รับความสนใจจากนักลงทุนเป็นจำนวนมาก

4. บริษัทได้มีการพัฒนาระบบคอมพิวเตอร์เพื่อรองรับธุรกรรมใหม่ๆ เช่น กองทุนอิควิตี้อีทีเอฟ,
ใบสำคัญแสดงสิทธิอนุพันธ์, TMS (Interest rate swap)
อีกทั้งยังมีการปรับปรุงระบบคอมพิวเตอร์ที่จะทำให้การทำงานมีประสิทธิภาพมากขึ้น เช่น ระบบ
Risk Management Control, Computer Assets, และ Synchronize Clients
Account นอกจากนี้ ยังมีการปรับปรุงระบบ Network ใหม่ซึ่งใช้เทคโนโลยีที่ทันสมัย ได้แก่
Multiprotocol Label Switching (MPLS) ที่มีความเชื่อถือได้สูงแต่มีค่าใช้จ่ายต่ำ
เพื่อรองรับการดำเนินงานของบริษัท

5. บริษัทพัฒนาปรับปรุงเวปไซต์อย่างต่อเนื่อง เพื่อให้ข้อมูลเข้าถึงลูกค้าและนักลงทุนได้อย่างทั่วถึง
พร้อมทั้ง มีการพัฒนาข้อมูลข่าวสารต่าง ๆ ให้เป็นปัจจุบันและทันต่อเหตุการณ์
เพื่อเป็นประโยชน์ต่อลูกค้าและนักลงทุน อาทิ งานวิจัย ข่าวสารของบริษัท กิจกรรมพิเศษที่จัดทำขึ้น
รวมถึงการจัดสัมมนาให้ความรู้ต่างๆ นอกจากนี้
บริษัทยังได้จัดทำเวปไซต์สำหรับรวบการรวมข้อมูลของใบสำคัญแสดงสิทธิอนุพันธ์ (DW)
ทุกตัวในประเทศไทย ขึ้นเป็นเวปไซต์แรกชื่อว่า www.thaiwarrant.com
ซึ่งนักลงทุนสามารถหาข้อมูลต่าง ๆ ที่เกี่ยวกับ DW ได้จากเวปไซต์นี้

(2) สภาพการแข่งขันภายในอุตสาหกรรมในปี 2552

ในปี 2552 ที่ผ่านมา ตลาดหุ้นไทยปรับตัวขึ้นแข็งแกร่ง
สวนทางกับภาวะเศรษฐกิจโลกและเศรษฐกิจไทย ซึ่งล้วนอยู่ในภาวะหดตัว
ทั้งนี้การปรับขึ้นของตลาดหุ้นไทยเป็นไปในทิศทางเดียวกับตลาดหุ้นทั่วโลก
เนื่องจากในวิกฤตเศรษฐกิจโลกครั้งล่าสุดซึ่งเริ่มตั้งแต่ปลายปี 2551 นั้น
ถือได้ว่ารัฐบาลและธนาคารกลางของประเทศหลักๆ
ทั่วโลกต่างรับรู้ปัญหาและออกมาตรการแก้ไขได้อย่างรวดเร็ว ไม่ว่าจะเป็นการปรับลดอัตราดอกเบี้ย
รวมทั้งมาตรการช่วยเหลือสถาบันการเงิน และเสริมสร้างสภาพคล่องให้กับระบบการเงินโลก
ซึ่งปัจจัยต่างๆ ข้างต้น
ส่งผลให้นักลงทุนมีความหวังว่าเศรษฐกิจและระบบการเงินโลกจะฟื้นตัวได้เร็วกว่าในวิกฤตครั้งก่อนๆ
และส่งผลตลาดหุ้นโลกและตลาดหุ้นไทยปรับตัวดีขึ้นเป็นลำดับ ตั้งแต่ไตรมาสที่ 2 ของปี 2552
ทั้งนี้นโยบายอัตราดอกเบี้ยต่ำใกล้ศูนย์ ในประเทศสหรัฐฯ
ยังส่งผลให้กระแสเงินลงทุนหนีออกจากสินทรัพย์สกุลดอลลาร์ฯ ซึ่งให้ผลตอบแทนต่ำมาก
เข้าหาตลาดการลงทุนในเอเชีย
รวมทั้งตลาดทองคำในฐานะการลงทุนที่แปรผกผันกับสกุลเงินดอลลาร์ฯ
ขณะที่ตลาดหุ้นไทยก็ได้รับประโยชน์จากการเข้าซื้ออย่างต่อเนื่องของนักลงทุนต่างชาติเช่นกัน
โดยในปี 2552 ดัชนีตลาดหลักทรัพย์ปรับเพิ่มขึ้น 284.58 จุด หรือร้อยละ 63.2
ซึ่งถือเป็นการปรับขึ้นที่แข็งแกร่งที่สุดเป็นลำดับสอง (หลังเกิดวิกฤตปี 2540) รองจากในปี 2546
ซึ่งในปีดังกล่าวตลาดหุ้นไทยปรับตัวขึ้นถึงร้อยละ 116

ด้านภาพรวมของปัจจัยการเมืองในประเทศไทย พบว่ามีเสถียรภาพในระดับปานกลาง
กล่าวคือมีความรุนแรงทางการเมืองและการชุมนุมเกิดขึ้นเพียงครั้งเดียว
คือในช่วงเทศกาลสงกรานต์ เดือนเมษายน 2552
ซึ่งประเทศไทยต้องเลื่อนการประชุมสุดยอดผู้นำอาเซียนและคู่เจรจาออกไป
เนื่องจากมีการชุมนุมต่อต้านรัฐบาลที่กรุงเทพมหานคร และจังหวัดชลบุรี
แต่หลังจากรัฐบาลคลี่คลายสถานการณ์ได้แล้ว ภาวะการเมืองในช่วงครึ่งหลังของปี 2552
ค่อนข้างสงบ รัฐบาลภายใต้การนำของพรรคประชาธิปัตย์บริหารประเทศต่อเนื่อง
ในลักษณะของรัฐบาลผสม ขณะที่กิจกรรมทางการเมืองของพรรคฝ่ายค้าน
รวมทั้งการชุมนุมของกลุ่มที่มีจุดยืนต่างจากรัฐบาล (ที่เรียกกันว่ากลุ่มเสื้อแดง)
ก็ไม่ได้นำไปสู่ความรุนแรงแต่อย่างใด

ส่วนปัจจัยด้านเศรษฐกิจนั้น ถือว่าเศรษฐกิจไทยอยู่ในภาวะถดถอย เนื่องจากในช่วงครึ่งแรกของปี
2552 นั้น แม้ว่าตลาดการลงทุนจะฟื้นตัวขึ้นในระดับหนึ่ง
แต่ภาวะเศรษฐกิจยังได้รับผลกระทบจากคำสั่งซื้อจากต่างประเทศที่ลดลงอย่างรุนแรง
ซึ่งนำไปสู่กำลังการผลิตส่วนเกินที่ค้างอยู่ในภาคการผลิต และความเชื่อมั่นว่าด้วยตลาดแรงงาน
การบริโภคส่วนบุคคล และการลงทุนภาคเอกชน อยู่ในภาวะหดตัว ทั้งนี้ผลิตภัณฑ์มวลรวม (จีดีพี)
ของไทยในไตรมาส 1/2552, 2/2552 และ 3/2552 ปรับลดลงร้อยละ 7.1, 4.9 และ 2.8
จากช่วงเดียวกันของปีก่อน ตามลำดับ อย่างไรก็ดี เป็นที่คาดการณ์ว่าจีดีพีของไทยในไตรมาส
4/2552 จะขยายตัวจากช่วงเดียวกันของปีก่อน โดยมีสาเหตุสำคัญจากเศรษฐกิจโลกที่ฟื้นตัว
และฐานของจีดีพีที่ค่อนข้างต่ำในไตรมาส 4/2551
จากวิกฤตการเมืองไทยและการปิดสนามบินสุวรรณภูมิและสนามบินดอนเมือง

ในปี 2552 มูลค่าการซื้อขายเฉลี่ยของตลาดหุ้นไทย อยู่ที่ 1.78 หมื่นล้านบาท เพิ่มขึ้นร้อยละ
10.29 จากระดับ 1.61 หมื่นล้านบาทในปี 2551 ด้านนักลงทุนต่างชาตินั้น
หลังจากขายสุทธิตลาดหุ้นไทยสูงถึง 1.62 แสนล้านบาทในปี 2551 ก็ได้กลับมาซื้อสุทธิ 3.82
หมื่นล้านบาทในปี 2552 ส่วนมูลค่าหลักทรัพย์โดยรวมตามราคาตลาด (Market
Capitalization) อยู่ที่ 5.87 ล้านล้านบาท เพิ่มขึ้นร้อยละ 64.60 จากระดับ 3.57
ล้านล้านบาท ณ สิ้นปี 2551

ตลาดหลักทรัพย์แห่งประเทศไทย

  -------------------------------- ------------- ------------ -------------
                                   2552          2551         2550

  มูลค่าการซื้อขายรวม (ล้านบาท)*        4,355,318     3,981,230    4,271,820

  มูลค่าการซื้อขายรายวันเฉลี่ย (ล้านบาท)*  17,777        16,118       17,436

  มูลค่าตลาดรวม (ล้านบาท)             5,873,101     3,568,223    6,636,069

  ดัชนีตลาดหลักทรัพย์ (สิ้นปี)             734.54        449.96       858.10

  อัตราผลตอบแทนจากเงินปันผล (%)       3.7           6.6          3.3

  อัตราส่วนราคาต่อกำไรต่อหุ้น (P/E ratio 25.6          7.0          17.0
  (เท่า))                                                      

  อัตราส่วนราคาต่อมูลค่าตามบัญชี (P/BV    1.6           1.0          2.0
  ratio (เท่า))                                                

  จำนวนบริษัทจดทะเบียน                475           476          475
  -------------------------------- ------------- ------------ -------------

หมายเหตุ * รวมมูลค่าการซื้อขายของตลาดหลักทรัพย์ใหม่

ด้านหลักทรัพย์จดทะเบียนใหม่ในปี 2552 พบว่ามีจำนวน 17 บริษัท (รวมทั้งตลาดหลักทรัพย์ฯ
และตลาดหลักทรัพย์ใหม่) ซึ่งจำนวนดังกล่าวถือว่าสูงกว่าในปี 2551 ที่มีบริษัทเข้าจดทะเบียนทั้งหมด
11 บริษัท ทั้งนี้เป็นที่น่าสังเกตว่าการเข้าจดทะเบียนใหม่ 14 รายจากทั้งหมด 17 ราย
เกิดขึ้นหลังเดือนมีนาคม 2552 ซึ่งเป็นช่วงเวลาที่ตลาดหุ้นไทยเข้าสู่การฟื้นตัวแล้วนั่นเอง

หลักทรัพย์จดทะเบียนใหม่ ในปี 2552 (เรียงลำดับตามวันที่เริ่มซื้อขาย)

  ------------------- ------------------- --------------------------------
  ชื่อหลักทรัพย์           วันเริ่มซื้อขาย          มูลค่าการเสนอขาย (ล้านบาท)

  AIM                 19 กุมภาพันธ์ 2552     88

  AGE                 26 กุมภาพันธ์ 2552     227.5

  TPOLY               4 มีนาคม 2552        168

  HTECH               27 มีนาคม 2552       61.12

  QLT                 9 มิถุนายน 2552       76

  TTCL                16 มิถุนายน 2552      552.5

  JMART               25 มิถุนายน 2552      135

  SENA                29 กรกฎาคม 2552     346.5

  GLOBAL              19 สิงหาคม 2552      663

  2S                  2 กันยายน 2552       114

  SMT                 24 กันยายน 2552      455.4

  BLA                 25 กันยายน 2552      2,700

  MOONG               1 ตุลาคม 2552        64.4

  KIAT                21 ตุลาคม 2552       180

  JUBILE              9 พฤศจิกายน 2552     98

  NBC                 11 พฤศจิกายน 2552    188.5

  THANA               15 ธันวาคม 2552      87.5
  ------------------- ------------------- --------------------------------

ภาวะการแข่งขันในธุรกิจหลักทรัพย์

เมื่อวิเคราะห์ถึงการแข่งขันในธุรกิจหลักทรัพย์ปี 2552
พบว่ามีความสมดุลที่มากขึ้นระหว่างการแบ่งส่วนแบ่งทางการตลาดกัน
ระหว่างบริษัทหลักทรัพย์ของไทยกับบริษัทหลักทรัพย์ไทยที่มีพันธมิตรทางธุรกิจ/หรือทางงานวิจัยเป็นต่างชาติ
ซึ่งหากย้อนไปในปี 2551
จะพบว่าบทบาทของบริษัทหลักทรัพย์ที่มีความเกี่ยวข้องกับต่างชาติจะโดดเด่นกว่าปี 2552
เนื่องจากมีแรงขายหุ้นรุนแรงจากนักลงทุนต่างชาตินั่นเอง
ในส่วนของส่วนแบ่งการตลาดของบริษัทหลักทรัพย์ 10 อันดับแรก เพิ่มขึ้นจาก ร้อยละ 48.73 ในปี
2551 เป็น ร้อยละ 51.95 ในปี 2552

บริษัทหลักทรัพย์ที่มีส่วนแบ่งการตลาดสูงสุด 10 อันดับแรก (ตัวเลขทั้งปี 2552)

  ------- ------------------------------------ -------------- ---------------
  ลำดับ    บริษัท                                 ชื่อย่อ           ส่วนแบ่งการตลาด
                                                              (%)

  1       บริษัทหลักทรัพย์ กิมเอ็ง (ประเทศไทย) จำกัด   KEST           10.68
          (มหาชน)                                             

  2       บริษัทหลักทรัพย์ เอเซีย พลัส จำกัด (มหาชน)   ASP            5.71

  3       บริษัทหลักทรัพย์ เคที ซีมิโก้ จำกัด (มหาชน)    KTZ            5.47

  4       บริษัทหลักทรัพย์ ฟิลลิป (ประเทศไทย) จำกัด    PST            5.11
          (มหาชน)                                             

  5       บริษัทหลักทรัพย์ คันทรีกรุ๊ป จำกัด (มหาชน)     CGS            4.83

  6       บริษัทหลักทรัพย์ ภัทร จำกัด (มหาชน)         PHATRA         4.45

  7       บริษัทหลักทรัพย์ ธนชาต จำกัด (มหาชน)       TNS            4.38

  8       บริษัทหลักทรัพย์ บัวหลวง จำกัด (มหาชน)      BLS            4.08

  9       บริษัทหลักทรัพย์ เคจีไอ (ประเทศไทย) จำกัด   KGI            3.88
          (มหาชน)                                             

  10      บริษัทหลักทรัพย์ เครดิต สวิส (ประเทศไทย)    CS             3.36
          จำกัด                                                

          รวมส่วนแบ่งการตลาดของบริษัทหลักทรัพย์ 10                   51.95
          อันดับแรก                                             

          อื่นๆ                                                 48.05

          รวม                                                 100.00
  ------- ------------------------------------ -------------- ---------------

แนวโน้มธุรกิจหลักทรัพย์และตลาดหลักทรัพย์ในปี 2553

แนวโน้มการแข่งขันในธุรกิจหลักทรัพย์น่าจะเข้มข้นขึ้นอีกในปี 2553
เนื่องจากตลาดหลักทรัพย์ฯประกาศใช้ค่าธรรมเนียมซื้อขายหลักทรัพย์แบบขั้นบันได
ซึ่งเป็นขั้นแรกของการเปิดเสรีค่าธรรมเนียมเต็มรูปแบบในปี 2555
ดังนั้นปัจจัยด้านราคาจะเข้ามามีบทบาทในการตัดสินใจของนักลงทุน
แทนที่จะเป็นเพียงปัจจัยด้านการบริการและคุณภาพของบทวิเคราะห์หลักทรัพย์เท่านั้น ทั้งนี้
ต้องติดตามว่าบริษัทหลักทรัพย์ต่างๆ จะดำเนินนโยบายเชิงรุกเพียงใด
เพื่อรักษาส่วนแบ่งทางการตลาดของตน

ด้านแนวโน้มตลาดหลักทรัพย์ไทยในปี 2553 ยังอยู่ในทางปรับตัวขึ้น
แต่คาดว่าจะมีความผันผวนสูงกว่าในปี 2552 เป็นอย่างมาก
เนื่องจากราคาของหลักทรัพย์ปรับขึ้นมาใกล้เคียงกับระดับก่อนเกิดวิกฤตแล้ว
อย่างไรก็ดีเนื่องจากแนวโน้มเศรษฐกิจและผลประกอบการอยู่ในการฟื้นตัว
ขณะที่ภาวะตลาดการเงินยังมีสภาพคล่องหลงเหลือในระดับสูง
เชื่อว่าเม็ดเงินลงทุนจากต่างชาติยังให้ความสนใจกับหลักทรัพย์ในเอเชียและในไทย ทั้งนี้
ปัจจัยเสี่ยงว่าด้วยการลงทุนในหลักทรัพย์ไทย ได้แก่สถานการณ์ด้านการเมือง
ซึ่งยังคงคาดการณ์ได้ยาก

4.3 การจัดหาผลิตภัณฑ์และบริการ

  4.3.1 แหล่งที่มาของเงินลงทุน

  ในกรณีที่บริษัทมีความต้องการเงินทุน บริษัทมีนโยบายที่จะหาแหล่งเงินทุนที่มีต้นทุนถูกที่สุด
  โดยบริษัทจะกระจายความเสี่ยงในเรื่องของแหล่งกู้ยืมเงินและระยะเวลาชำระคืน
  และจะไม่พึ่งพิงกับแหล่งเงินกู้ยืมแห่งใดแห่งหนึ่ง

  4.3.2 เงินกู้ด้อยสิทธิจากบริษัทย่อย

  บริษัทมีเงินกู้ด้อยสิทธิซึ่งกู้ยืมจากบริษัทย่อยในต่างประเทศจำนวน 1,700 ล้านบาท
  เงินกู้ยืมดังกล่าวเป็นเงินกู้ยืมสกุลเงินบาท ไม่มีดอกเบี้ยและไม่มีหลักประกัน
  โดยมีกำหนดจ่ายชำระเดิมในเดือนกันยายน 2553 อย่างไรก็ตาม ในระหว่างปี 2552
  บริษัทและบริษัทย่อยได้ตกลงที่จะขยายกำหนดจ่ายชำระคืนเงินกู้เป็นวันที่ 21 มีนาคม 2554
  และเมื่อวันที่ 25 กุมภาพันธ์ 2553 ที่ประชุมคณะกรรมการบริษัท ครั้งที่ 1/2553
  มีมติอนุมัติขยายกำหนดการจ่ายชำระคืนเงินกู้ด้อยสิทธิจากบริษัทย่อย
  จากกำหนดจ่ายชำระเดิมในวันที่ 21 มีนาคม 2554 เป็นวันที่ 21 กันยายน 2554

  4.3.3 นโยบายการบริหารสภาพคล่อง

  บริษัทมีการวิเคราะห์ความต้องการกระแสเงินสดทุกวัน
  โดยพยายามให้เกิดความเหมาะสมระหว่างแหล่งที่มาของเงินทุนและการลงทุนในเครื่องมือต่าง ๆ
  ของตลาดเงิน